Bid Prøve
i forbindelse med B og C prøven


Denne prøve kan tages i forbindelse med en B eller C prøve. Ved gennemførsel af prøven, får man et antal point. På dagen finde man dagens bedste bid. 
Tilmelding til Bid-prøve skal ske i forbindelse med tilmelding til B- eller C-prøven.
Hundefører kan vælge mellem ærme, eller halværme. Hunden må ikke være skudræd, og skal kunne tåle et svagt modløb, samt to  lette stokkeslag. 
Øvelse 9: Stop af stokbevæbnet person: Point: 15 - Appel 20/10 
Øvelsen afvikles i område, hvor der findes naturlige forhindringer. 
Kommando: ”Stop manden” - ”Slip” - ”På Plads” 
Bemærk: Det er tilladt at hunden straks slipper figuranten, når denne er passiv, sker dette ikke, skal den fastholde sit bid, indtil den kommanderes til at slippe. 
Personen kommer frem fra skjul ca. 50 m fremme iført synligt beskyttelsesærme på armen og med en ca. 1 cm tyk og passende lang stok i modsatte hånd. Stokken kan være en ”slagstok - læder” 
Personen flygter bort i løb. Føreren skal med hunden i line anråbe personen 1 gang, hvorefter hunden sendes på stop. Føreren skal straks efter anråbet standse op og afvente tegn fra dommeren, før føreren må løbe frem til sin hund. 
Dommeren skal, straks efter figuranten er passiv, give tegn til føreren. Tegnet gives ved en tydelig kommando eller et klap på førerens skulder. 
Når hunden er ca. 20 m fra personen, vender denne omkring og løber med stokken hævet, truende frem mod hunden, som frygtløst skal bide sig fast i personens beskyttede arm. 
Personen tildeler hunden 2 meget lette slag mod hundens ryg eller sider. (Kun røre hunde). Hvis hunden viger i forbindelse med truslen eller slipper efter første stokkeslag, skal personen fortsætte sin truende adfærd. Hvis hunden igen viger eller slipper afbrydes øvelsen
Hunden skal fastholde sit bid i den tid, hvor personen yder modstand eller er en trussel. Når personen bliver passiv må hunden selvstændigt slippe og overgå til bevogtning. 
I bevogtningsfasen skal hunden forblive foran personen, afdækket, siddende eller stående. Herefter afvæbnes personen. 
Fastholder hunden sit bid, når føreren kommer frem, afvæbnes personen, hvorpå føreren træder 1 skridt tilbage og med kommandoen ”slip” får hunden til at slippe personen samt med kommandoen ”på plads” får sin hund på plads. Dommeren kommanderer ”linen på” og ”tak”, hvorefter den anholdte person overtages af dommeren og øvelsen er slut. 
Vil hunden ikke slippe på kommando, stoppes øvelsen, og der kan max opnås 7 point i øvelsen. Man har max 5 ekstra slip komandoer.
Kommandoer afgivet efter hunden har sluppet, ”dæk” eller ”på plads” kommandoer, der ikke efterkommes, medfører fradrag. 




Øvelse 10: Stop af pistolbevæbnet person: Point: 15 - Appel 20/10 Kommando: ”Stop manden” - ”Slip” - ”På Plads” 
Bemærk: Det er tilladt at hunden straks slipper figuranten, når denne er passiv, sker dette ikke, skal den fastholde sit bid, indtil den kommanderes til at slippe. 
Personen kommer frem fra skjul ca. 50 m fremme iført synligt beskyttelsesærme på armen og med en pistol i modsatte hånd. 
Personen flygter bort i løb. Føreren skal med hunden i line anråbe personen en gang, hvorefter hunden sendes på stop. 
Når hunden er halvvejs ude ved personen, afgiver denne 1 skud mod hunden, som frygtløst skal fortsætte og bide sig fast i personens beskyttede arm. Hunden skal fastholde sit bid i den tid, hvor personen yder modstand eller er en trussel. 
Hundeføreren, skal efter skuddet søge dækning. Føreren skal beordre personen til at slippe pistolen og række den frie hånd i vejret. Personen lægger pistolen i sin lomme og viser tegn på overgivelse ved at række hånden i vejret. Føreren må herpå løbe frem til sin hund. Såfremt personen herefter er passiv må hunden selvstændigt slippe og overgå til bevogtning. 
I bevogtningsfasen skal hunden forblive foran personen, afdækket, siddende eller stående. Herefter afvæbnes personen. 
Fastholder hunden sit bid, når føreren kommer frem, afvæbnes personen, hvorpå føreren træder 1 skridt tilbage og med kommandoen ”slip” får hunden til at slippe personen samt med kommandoen ”på plads” får sin hund på plads. Dommeren kommanderer ”linen på” og ”ja tak”, hvorefter den anholdte person overtages af dommeren og øvelsen er slut. 
Vil hunden ikke slippe på kommando, stoppes øvelsen og der kan max opnås 7 point. 
Kommandoer afgivet efter hunden har sluppet, ”dæk” eller ”på plads” kommandoer, der ikke efterkommes, medfører fradrag. 

